Гуымы Хъæрмæдон
Гуымы Хъæрмæдон кæнæ Гумы хъæрмæдон () у Уæрæсейы сахар, Стъараполы крайы хуссары, Минеральные Водыйы агломерацийы. Цæрынц дзы 145,8 мин адæймаджы (2017). 2010-æм азы январæй Гуымы Хъæрмæдон у Цæгат Кавказы федералон зылды центр.

Стъараполæй Гуымы Хъæрмæдонмæ ис 196 километры. Гуымы Хъæрмæдонæн йе скæсæны æрбынат кодта Цæгат Кавказы стырдæр базар — «Предгорье» (зындгонд у куыд «Людмилæ»).

Гуымы Хъæрмæдонмæ хæстæг у хох Бестау (1401,2 м). Сахары арæны мидæг ис цалдæр хохы, уыдонæй зындгонддæр у Машук (993,7 м).

1903-æм азæй сахары цæуынц трамвайтæ. Ныртæккæ кусынц 8 маршруты, цæуыны мызд у 10 сомы (2010-æм азы 1 январæй).

Гуымы Хъæрмæдон зындгонд у йæ уæлдæр ахуыргæндæттæй, æдæппæт сты 17, æмæ дзы ахуыр кæнынц 40 мин студенты бæрц. Æппæты зындгонддæр у Гуымы Хъæрмæдоны паддзахадон лингвистикон университет.

Сахары этникон сконд, 2002-æм азы сфыстмæ гæсгæ, у ахæм:
 Уырыссæгтæ — 153 251 адæймаджы (75 %)
 Сомихæгтæ — 27 362 (13,4 %)
 Украинæгтæ — 4 405 (2,2 %)
 Грекъæгтæ — 4 029 (2,1 %)
 Азербайджайнæгтæ — 2 535 (1,2 %)
 Дзуттæгтæ — 1 333 человек (0,7 %)
 Кæсгæттæ — 1 138 (0,6 %)
 Вьетнамæгтæ — 1 045 (0,5 %)
 Ирæттæ — 986 (0,5 %)

Фиппаинæгтæ 

Стъараполы крайы сахартæ